**Keflavík internasjonale lufthavn** (islandsk: *Keflavíkurflugvöllur*) (IATA: **KEF**, ICAO: **BIKF**) er den største flyplassen på Island. Den ligger nær den mindre byen Keflavík, omtrent 50 km fra Reykjavík. Flyplassen har to rullebaner, en 3 065 meter × 60 m og en 3 054 m × 60 m. Flyplassen dekker ca. 25 kvadratkilometer og omfattes av NATO forsvarsområde.

Historie
--------

Flyplassens historie er interessant på mange måter. Den ble bygget av USAs flyvåpen (som på den tid var underlagt Hæren) under andre verdenskrig og tatt i bruk den 23. mars 1943. Under krigen tjente den utelukkende militære interesser, men straks etter krigen ble den en meget benyttet flyplass for tekniske mellomlandinger i atlanterhavstrafikken. På grunn av dens strategiske betydning blir plassen fortsatt benyttet av det amerikanske flyvåpen, selv etter den kalde krigen.

Leifur Eiríksson Air Terminal
-----------------------------

 Icelandairs Boeing ved Leifur Eiríksson Air Terminal
Keflavík International Airport har en terminal som kalles «Leifur Eiríksson Air Terminal» (***Flugstöð Leifs Eiríkssonar*** eller *Leifsstöð* på islandsk), oppkalt etter Leiv Eiriksson. Den ble tatt i bruk i 1987 og da ble den sivile og den militære del av flyplassen adskilt. Terminalen er senere utvidet med en ny fløy; «south building», som ble tatt i bruk i 2001 for å imøtekomme kravene til Schengenavtalen. Den opprinnelige bygning er utvidet og ble tatt i bruk i 2007. Terminalen har Tax-free-handel både i avgangs- og ankomstshallene.

Selv om Islands folketall ikke er større enn 300 000, er det regulære flyvninger til og fra sju amerikanske og 16 europeiske byer. Da er all innenrikstrafikk holdt utenfor, da denne blir betjent av Reykjavík lufthavn som også tar hånd om trafikken til Grønland og Færøyene. De viktigste islandske flyselskaper er Icelandair og Iceland Express.

Islandsk motstand mot amerikansk tilstedeværelse
------------------------------------------------

Gjennom 1960- og 1970-årene var det stor motstand og flere protestdemonstrasjoner på Island mot det amerikanske nærværet, spesielt i Keflavík, og hvert år samlet hundrevis, noen ganger tusenvis av demonstranter seg og gikk den 50 km lange veien til Keflavík og ropte «Ísland úr NATO, herinn burt» («Island ut av NATO, vekk med de militære»). En av de mer kjente demonstrantene var den senere presidenten på Island Vigdís Finnbogadóttir, men da hun senere ble president, støttet hun det militære nærværet.

Statistikk
----------

* Passasjerantall, inklusive transittpassasjerer (2017): **8 755 352**
* Flyfrakt (2016): **49 194** tonn

Se kilde Wikidata-spørring.

Selskaper og destinasjoner
--------------------------

Byer med direkte flyforbindelser til Keflavík internasjonale lufthavn

|  | Flyselskap | Destinasjoner |
| --- | --- | --- |
| Grønlands flagg | Air Greenland | **Sommer**: Nuuk |
| Østerrikes flagg | Austrian Airlines | **Sommer**:Wien |
| USAs flagg | Delta Air Lines | **Sommer**: New York-JFK |
| Englands flagg | Easyjet | Edinburgh, London-Luton, Manchester |
| Tysklands flagg | Germanwings | Sesong: Köln-Bonn, Stuttgart |
| Islands flagg | Icelandair | Amsterdam, Bergen, Boston, Frankfurt, Glasgow-International, Helsingfors, København, London-Gatwick, London-Heathrow, Manchester, München, New York-JFK, Oslo-Gardermoen, Paris-Charles de Gaulle, Seattle/Tacoma, Stavanger, Stockholm-Arlanda, Toronto-Pearson
**Sommer**: Barcelona, Billund, Brussel, Göteborg-Landvetter, Halifax, Hamburg, Madrid, Milano-Malpensa, Minneapolis/St. Paul, Trondheim, Washington-Dulles, Zürich**Sommer charter**:Dublin |
| Islands flagg | Icelandair fløyet av Air Iceland | Akureyri |
| Tysklands flagg | Lufthansa | **Sommer**: Berlin-Tegel, Düsseldorf, Hamburg |
| Norges flagg | Norwegian Air Shuttle | Oslo-Gardermoen, Bergen |
| Danmarks flagg | Primera Air | **Sommer**: Alicante |
| Norges flagg
Sveriges flagg
Danmarks flagg | Scandinavian Airlines System | Oslo-Gardermoen |
| Frankrikes flagg | Transavia France | **Sommer**: Paris-Orly |
| Spanias flagg | Vueling | **Sommer**:Barcelona |
| Islands flagg | WOW Air | Berlin-Schönefeld, London-Gatwick, København
**Sommer**:Alicante, Amsterdam, Düsseldorf, Lyon, Milano-Malpensa, Paris-Charles de Gaulle, Salzburg, Stuttgart, Vilnius, Warszawa-Chopin, Zürich |
|

Se også
-------

* Største flyplasser i Norden

Eksterne lenker
---------------

* (mul) Offisielt nettsted Rediger på Wikidata

* (en) Keflavík International Airport – kategori av bilder, video eller lyd på Commons Rediger på Wikidata
* Leifur Eiríksson Air Terminal

| * v
* d
* r
Flyplasser på Island |
| --- |
| Flyplasser med rutetrafikk | Akureyri **·** Bakki **·** Bíldudalur **·** Egilsstaðir **·** Gjögur **·** Grímsey **·** Hornafjörður **·** Húsavik **·** Ísafjörður **·** Keflavik **·** Reykjavik **·** Sauðárkrókur **·** þórshöfn **·** Vestmannaeyjar **·** Vopnafjörður |
| Flyplasser uten rutetrafikk | Patreksfjörður **·** Selfoss **·** Siglufjörður |

Portal: Island

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |